Diari Oficial de la Generalitat Valenciana


Sumari del DOGV 1851, del 31-08-1992 (1992/825751)

DECRET 145/1992, de 30 de juliol, del Govern Valencià, pel qual delega l'Ajuntament de Carcaixent per a determinades competències en matèria de qualificació d'activitats.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/07/30/145/dof/vci/html**

### Dades del document

Número de DOGV
:   1851

Data del DOGV
:   31-08-1992

Secció del DOGV
:   DISPOSICIONS GENERALS

Número del document
:   1992/825751


Data del document
:   30-07-1992

Organisme emissor
:   Conselleria de Medi Ambient

Tipus de document
:   Decret

Decret 145/1992, de 30 de juliol, del Govern Valencià, pel qual delega l'Ajuntament de Carcaixent per a determinades competències en matèria de qualificació d'activitats.  
L'Ajuntament de Carcaixent sol·licità per acord plenari la delegació de les competències en matèria de qualificació d'activitats molestes, insalubres, nocives i perilloses, com a manera de fer efectives les previsions de l'article 45.2 de l'Estatut d?autonomia de la Comunitat Valenciana.  
En execució dels tràmits que, per fer-ho així estableix l'article 7 de la Llei de la Generalitat Valenciana 3/1989, de 2 de maig, d'Activitats Qualificades, ha restat acreditat que l?esmentada corporació local compleix els requisits establerts al dit precepte; per tot això, a proposta del Conseller del Medi Ambient i amb la deliberació prèvia del Govern Valencià en la reunió del dia 30 de juliol de 1992,  
DECRETE  
Article primer  
Delegar l'Ajuntament de Carcaixent per a la qualificació de les activitats molestes, insalubres, nocives i perilloses, a què es refereixen el Decret 2414/1961, de 30 de novembre, i la Llei de la Generalitat Valenciana 3/1989, de 2 de maig, d'Activitats Qualificades,, en els termes i l'amplitud continguts a l'annex publicat amb la correcció d'errades del Decret 47/1990, de 12 de març, del Govern Valencià, pel qual delegà els ajuntaments de València i Castelló de la Plana per a determinades competències en matèria de qualificació d'activitats (DOGV núm. 1.304, de 16 de maig de 1990). El procediment s'haurà de desplegar d'acord amb el que s'estableix a l?esmentada Llei 3/1989, de 2 de maig.  
Article segon  
La Generalitat Valenciana, a través dels Organs competents, es reserva la facultat d'inspeccionar en qualsevol moment les activitats, la qualificació de les quals es delega per aquesta norma, a més de prendre les mesures a què es refereixen els articles 9 i 10 de la Llei 3/1989, de 2 de maig.  
De les qualificacions d'activitats realitzades a l'empara de la competència que es delega, la corporació municipal trametrà còpia a la Conselleria del Medi Ambient, dins els deu dies següents a l'exercici de la competència.  
Article tercer  
El Govern Valencià, en els casos previstos en els articles 9 i 10 de l?esmentada Llei 3/1989, de 2 de maig, d'Activitats Qualificades, podrà advocar per a ell o revocar totalment o parcial la delegació acordada.  
DISPOSICIO FINAL  
Aquest decret entrarà en vigor als trenta dies de la publicació en el Diari Oficial de la Generalitat Valenciana.  
València, 30 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller del Medi Ambient,   
ANTONI ESCARRE I ESTEVE


Còpia Permalink ELI